Национална првенства у друмском бициклизму 2018.
Национална првенства у друмском бициклизму 2018. одржавана су током 2018. године, а организовала су их државе чланице Свјетске бициклистичке уније. Првенства су почела са првенством Аустралије и Новог Зеланда, 5. јануара са трком на хронометар за мушкарце и жене. Завршена су 7. децембра, са првенством Катара.

Роан Денис је освојио првенство Аустралије у вожњи на хронометар трећи пут заредом, а крајем године је по први пут освојио Свјетско првенство у вожњи на хронометар. Гедоминас Багдонас је по други пут и први пут послије шест година освојио првенство Литваније у друмској вожњи, док је првенство у вожњи на хронометар освојио по трећи пут и први пут послије седам година. Боб Јунгелс је по пети пут освојио и друмско и првенство у вожњи на хронометар, док је Доминго Гонсалвеш постао други возач који је освојио и друмско и првенство у вожњи на хронометар Португалије исте године. Дерил Импи је по први пут освојио првенство Јужноафричке Републике у друмској вожњи и по седми пут првенство у вожњи на хронометар, Едвалд Босон Хаген је првенство Норвешке у вожњи на хронометар освојио по десети пут, док је Тони Мартин првенство Њемачке у вожњи на хронометар освојио по осми пут.

Алена Амијалусик је по трећи пут освојила првенство Бјелорусије у друмској вожњи и пети пут у вожњи на хронометар, док је Олена Павлукина по четврти пут заредом освојила и друмску трку и вожњу на хронометар на првенству Азербејџана.

Мајице 

Побједник сваког националног првенства добија мајицу специфичну за државу за коју вози. Ту мајицу носи на свим тркама до следећег националног првенства, укључујући и Свјетско првенство и Олимпијске игре. Шампион у друмској трци носи мајицу на свим друмским тркама, док шампион у вожњи на хронометар носи мајицу на хронометарским тркама, укључујући и хронометре на етапним тркама.

Мајице могу да представљају боје државне заставе или традиционалне спортске боје државе, које нису базиране на основу боја заставе, као што су зелена и златна за шампиона Аустралије.

Шампиони 2018.

Мушкарци

Шампиони из -{UCI}- ворлд тур тимова

Жене

Шампиони из -{UCI}- тимова

Референце 

2018
Друмски бициклизам у 2018.